Moeder Teresa - Wikipedia

# Moeder Teresa

### vanuit Wikipedia, die vrye ensiklopedie.

Sendeling van liefdadigheid

## [wysig] Belangrikste prestasies

Moeder Teresa van Calcutta, Rooms-Katolieke non en stigter van die Sendelinge van Liefdadigheid, het God se roepe om haar lewe neer te lê in diens van die armes geantwoord - daardeur het sy miljoene lewens aangeraak en duisende geïnspireer om dieselfde te doen. Vandag het Moeder Teresa se Sendelinge van Liefdadigheid meer as 570 sendingstasies wêreldwyd met ongeveer 4 000 nonne, 'n broederskap met 300 lede en meer as 100 000 lekevrywilligers. Hulle bestuur tuistes vir AIDS, melaats- en tuberkulosepasiënte en bestuur skole, kinderhuise en sopkombuise wat meer as 500 000 gesinne per jaar voed. Moeder Teresa het baie toekennings ontvang, waaronder die toonaangewende Nobelprys vir Vrede in 1979. In 1996 het sy die vierde persoon in die wêreld geword om ereburgerskap van die Verenigde State te verkry.

## [wysig] Lewensgeskiedenis

Agnes Gonxha Bojaxhiu is op 27 Augustus 1910 in Skopje, Macedonia gebore aan Albanese ouers Nikoll en Drandafille Bojaxhiu. As 'n kind het sy haar ma gehelp om armes en behoeftiges in hulle buurt te versorg en baie gelees oor Sloweense en Kroatiese sendelinge in Indië. Sy het besluit dat sy haar lewe wil wy aan die bediening van die armes. Op die ouderdom van agtien jaar het sy na Dublin, Ierland gereis waar sy aangesluit het by die Orde van die Susters van Ons Dame van Loreto, 'n orde wat baie aktief was in Indië. Daar het sy die naam Teresa van Sint Teresa van Lisieux, die beskermheilige van vreemde sendelinge, gekies. Na 'n jaar in Ierland het sy na die Loretta klooster in Darjeeling aan die voet van die Himalayas gegaan waar sy as onderwyser en hoof van St Mary's Hoërskool in Calcutta opgetree het. Die skool was naby aan een van die grootste agterbuurte in Calcutta en sy is geraak deur die siek en sterwende mense in die strate. In September 1946, terwyl sy per trein onderweg was na Darjeeling, het sy 'n duidelike roepe van God ontvang om "Hom te dien tussen die armstes van die armes". Sy het toestemming gevra om die orde te verlaat om 'n bediening tussen die siekes te begin. In 1948 is haar versoek toegestaan en het sy haar Loreto kleed verruil vir die goedkoop blou en wit sari en na Patna gegaan om as verpleegster opgelei te word. Sy het begin om in Calcutta se strate babas te was, wonde te verbind en kinders te leer lees en skryf. Ander nonne het gou haar voorbeeld gevolg en 'n geloofsorde van nonne, die Sendelinge van Liefdadigheid, is gestig. Later is die orde erken as 'n pontifikale gemeente kragtens die wetgewing van Rome. Een van haar eerste projekte was om 'n verlate Hindoe-tempel te omskep in die Kalighat Tuiste vir Sterwendes waar selfs die armste mense met respek kon sterf. Daarna het sy die Nirmal Hriday (Rein Hart) Tuiste vir Sterwendes, Shanti Nagar, 'n "vredesdorp" vir melaatses en haar eerste kinderhuis oopgemaak. Moeder Teresa en haar susters het begin om meer en meer huise deur die hele Indië oop te maak waar daar omgesien is na hongeres, haweloses en siekes. In 1965 het Paul VI haar toestemming gegee om haar orde wêreldwyd uit te brei waarna sy haar werk na vyf ander kontinente geneem het, regoor die wêreld gereis het om nuwe sentra oop te maak, haar susters raad te gee en geld in te samel vir armes. In 1990 is sy gedwing om haar werkslas te verlig as gevolg van die agteruitgang van haar gesondheid en in Maart 1997 het sy uitgetree as hoof van die orde. Op 5 September 1997 het Moeder Teresa op die ouderdom van 87 gesterf.

Ontsluit van "http://af.wikipedia.org../../../m/o/e/Moeder_Teresa_2e00.html"

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Български
- বাংলা
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Latina
- Lëtzebuergesch
- Lietuvių
- Latviešu
- Македонски
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Armãneashce
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- Türkçe
- اردو
- Tiếng Việt
- 中文
- Bân-lâm-gú
- 粵語